Case ID: 1190826
Sentence 26: Bu sistem fərdi seçmək və seçilmək hüquqlarının səmərəli şəkildə həyata keçirilməsini təmin edir, seçki prosesinin dövlət tərəfindən idarə edilməsinə ümumi inamı dəstəkləyir və dövlətin Konvensiyaya 1 №-li Protokolun 3-cü maddəsinə uyğun olaraq malik olduğu pozitiv öhdəliyin icra vasitəsini təşkil edir.” Azərbaycan Respublikası Mərkəzi Seçki Komissiyasının 12 avqust 2008-ci il tarixli 11/53-2 saylı Qərarı ilə təsdiq edilmiş “Azərbaycan Respublikası Mərkəzi Seçki Komissiyasına və dairə seçki komissiyalarına seçki hüquqlarının pozulması ilə əlaqədar şikayət və müraciətlərin verilməsi və onlara baxılması qaydaları haqqında” Təlimatın 9.6-ci bəndinə və Seçki Məcəlləsinin 112.10-cu maddəsinə əsasən seçki komissiyasına seçkilərin gedişi zamanı daxil olan hər bir şikayət üzrə qərar 3 gün müddətində, səsvermə gününə 30 gündən az müddət qalırsa, 2 gün müddətində (lakin səsvermə günündən gec olmayaraq), səsvermə günü və yaxud növbəti gün isə dərhal qəbul edilir və şikayətçiyə çatdırılır.Apellyasiya instansiyası məhkəməsində araşdırma zamanı iddiaçının şikayətinə qanunla müəyyən edilmiş müddətdə baxıldığı, seçki hüquqlarının müdafiəsi ilə bağlı şikayətlərə effektiv baxılması və araşdırılması ilə bağlı Avropa Konvensiyasının 1 №-li Protokolunun 3-cü maddəsinin pozulmadığı müəyyən edilmişdir.